
Д О Г О В О Р

Днес ……………….г. между:
ЗАХАРО ООД, с ЕИК 200623960 със седалище  на управление в България, гр.Поморие, ул.  "Княз Борис I" 102, представлявано от РАДОСТИН АТАНАСОВ САМАРОВ, в качеството му на Управител, наричан в този Договор за кратко ВЪЗЛОЖИТЕЛ от една страна, 

и
………………….., ЕИК ., със седалище и адрес на управление: гр. …………….., представлявано от Управителя …………………, наричан по-долу за краткост ИЗПЪЛНИТЕЛ, от друга страна,
се сключи настоящия договор, като страните се споразумяха, както следва: 

І. ПРЕДМЕТ НА ДОГОВОРА.
Член 1. (1) Настоящият Договор се изпълнява в рамките на договор за финансиране -  №  BG16RFPR001-2.004-2379-C01 по процедура „Енергийна ефективност и използване на енергия от възобновяеми източници в предприятията“, Оперативна програма Програма "Конкурентоспособност и иновации в предприятията" 2021-2027
(2) ВЪЗЛОЖИТЕЛЯТ възлага, а ИЗПЪЛНИТЕЛЯ приема при условията на настоящия договор срещу възнаграждение да достави на ВЪЗЛОЖИТЕЛЯ, да достави и въведе в експлоатация Локални съоръжения за съхранение на енергия, съгласно Приложение 1 - Офертата на Изпълнителя, неразделна част от настоящя договор.
ІІ. ВЛИЗАНЕ В СИЛА. СРОКОВЕ.  МЯСТО НА ИЗПЪЛНЕНИЕ НА ДОГОВОРА.

Член 2. 
(1) Настоящият договор влиза в сила от на датата на сключването му.
(2) Настоящият договор се сключва за срок от ………. календарни дни,  но не по-късно от изтичане срока на договор за финансиране №  BG16RFPR001-2.004-2379-C01 - 14.04.2027 г.
(3) В срока по алинея 2 ИЗПЪЛНИТЕЛЯТ се задължава да изпълни възложеното и да предаде резултата на ВЪЗЛОЖИТЕЛЯ.
(4) Място на изпълнение гр.Поморие, ул.  "Княз Борис I" 102
ІІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ.
Член 3. (1) Изпълнителят се задължава:
Член 3. ( 1 ) Изпълнителят е длъжен:

1. Да достви и монтира актива предмет на договора;

2. Да изпълни възложената му работа в съответствие с изискванията на Възложителя, офертата и условията на този договор;

3. Да извърши доставката и монтажа съгласно подадената техническа оферта, неразделна част от този договор, като съгласува всяка отделна дейност с Възложителя;

4. Да достави активиа на адреса на Възложителя, като транспортните разходи са за сметка на Изпълнителя;

5. Да приема и разглежда всички писмени възражения на Възложителя относно недостатъците, допуснати при изпълнението на поръчката, и да ги отстранява за своя сметка в рамките на гаранционния срок;

6. Да пази и защитава интересите на Възложителя, като третира като конфиденциални всички данни и информация, получени в хода на изпълнение на настоящия договор;

7. Да осигурява безпрепятствен достъп на Възложителя до цялата информация свързана с реализацията на доставката и монтажа;

8. Да положи необходимата професионална грижа, компетентност и добросъвестност при изпълнение на задълженията си. 

(2) ИЗПЪЛНИТЕЛЯТ има право

1. При пълно, точно и навременно изпълнение на задълженията си да получи уговорената цена, в договорените срокове и при определените в договора условия;
2. Да изисква информация и добросъвестно съдействие от ВЪЗЛОЖИТЕЛЯ с оглед качественото извършване на договора.
ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ. 

Член 4. (1) ВЪЗЛОЖИТЕЛЯТ се задължава:
1. Да осигури на ИЗПЪЛНИТЕЛЯ нужното и разумно съдействие, достъп, информация, документация и терен, необходими за надлежното, качествено и своевременно изпълнение на задълженията по договора;

2. Да приема изпълнението в срокове, качество и количество, които съответстват на на настоящия договор;

3. Да заплати в срок и по уговорения начин цената по член 5 от договора.
(2) ВЪЗЛОЖИТЕЛЯТ има право:
1. Да получи изпълнение на договора, предоставено с дължимата професионална грижа, качествено, в срок и без отклонения;

2. Да осъществява контрол по изпълнението на договора, като извършва проверка и изисква информация във всеки момент на изпълнението му, без с това да пречи на оперативната самостоятелност на ИЗПЪЛНИТЕЛЯ и да излиза извън рамките на договореното;

3. Да откаже приемането на монтажа, при неточно, непълно или лошо изпълнение. При констатиране на недостатъци на предвиденото оборудване или при отклонения от уговорените технически характеристики, ВЪЗЛОЖИТЕЛЯТ има право да предостави подходящ срок, в който ИЗПЪЛНИТЕЛЯТ да поправи работата си;

4. Ако ИЗПЪЛНИТЕЛЯТ не изпълни задължението си по предходната точка, да намали дължимото възнаграждение или да развали Договора при съществено неизпълнение (непълно, неточно или лошо изпълнение) и да получи обезщетение за претърпените вреди.

V. ЦЕНИ И НАЧИНИ НА ПЛАЩАНЕ.

Член 5. (1) За надлежното изпълнение на възложеното, предмет по настоящия договор ВЪЗЛОЖИТЕЛЯТ заплаща на ИЗПЪЛНИТЕЛЯ възнаграждение в общ размер на  
 (евро) без ДДС, съгласно ценовото предложение в Офертата на ИЗПЪЛНИТЕЛЯ, неразделна част от настоящия договор.
 (2)
Цената по алинея 1 съставлява цялото възнаграждение, дължимо от ВЪЗЛОЖИТЕЛЯ на ИЗПЪЛНИТЕЛЯ по договора. Тази цена е окончателна и не подлежи на преразглеждане. 
(3) Начинът на плащане:
Плащане в размер на 100 % от стойността на договора платими до 60 дни след, доставка и въвеждане в експлоатация на актива и подписване на приемо-предавателен протокол по образец и представяне на фактура от изпълнителя за балансовата стойност на договора.
Във всички фактури трябва да бъде отбелязан текстът доставка по ДБФП: №  BG16RFPR001-2.004-2379-C01
VІ. ПРИЕМАНЕ НА РАБОТАТА

Член 6. (1) Резултатът от доставката по договора се приема чрез съставяне на двустранен приемо-предавателен протокол, по образец предоставен от Възложителя, съставен в два екземпляра, по един за всяка страна.
(2) Ако бъдат установени недостатъци при извършване на договора, същите се описват в протокола.

(3) ИЗПЪЛНИТЕЛЯТ е длъжен да отстрани установените в съответствие с член 6, алинея 2 недостатъци, в 7 (седем) дневен срок от установяването им.
VІІ. ГАРАНЦИОННИ УСЛОВИЯ 
Член 7. (1) Изпълнителят се задължава да предостави гаранционни условия съгласно Приложение 1 - Офертата на Изпълнителя:

 7.(1).1 Системи за съхранение (акумулаторни батерии):

•
Продуктова гаранция
           ………. години

•
Гаранция за производителност     ……….. години

7.(1).1  Инвертор за система за съхранение (акумулаторна батерия):

•
Продуктова гаранция …….години 

Срокът започва да тече след подписване на приемо-предавателен протокол за доставка.
VІІI.  САНКЦИИ И ПРЕКРАТЯВАНЕ НА ДОГОВОРА.

Член 8. (1) При виновно неизпълнение на задълженията си по договора страните дължат неустойка в размер на 0.5 % (нула цяло и пет десети) за всеки просрочен ден, но не повече от 25 % (двадесет и пет на сто) от цената на договора.

 (2) Настоящият договор се прекратява:
1. По взаимно съгласие на страните;

2. Едностранно от ВЪЗЛОЖИТЕЛЯ, в случай че ИЗПЪЛНИТЕЛЯТ не изпълни някое от задълженията си по договора и не отстрани пропуските в седемдневен срок от получаване на предизвестието на Възложителя.

3. Едностранно от ВЪЗЛОЖИТЕЛЯ с писмено изявление до другата страна, в случай че ИЗПЪЛНИТЕЛЯТ бъде обявен в неплатежоспособност или когато бъде открита процедура за обявяване в несъстоятелност или ликвидация;

 (3) Независимо от договорените неустойки, изправната страна има право алтернативно да търси по общия ред обезщетение в пълен размер за реално претърпените вреди и пропуснатите ползи, вследствие на виновното неизпълнение на задълженията на другата страна по договора.
IХ. ДРУГИ УСЛОВИЯ.
Член 9. (1) ОБЩИ И АДМИНИСТРАТИВНИ РАЗПОРЕДБИ КЪМ ДБФП, КОИТО СЕ ПРИЛАГАТ И ЗА ИЗПЪЛНИТЕЛИТЕ по настоящия договор съгласно чл. 7 от Условия за изпълнение към административни договори за предоставяне на безвъзмездна финансова помощ чрез опростен вариант на разходите съгласно посоченото в чл. 53, пар. 1, буква б), буква в) и буква г) от Регламент (ЕС) 2021/1060 и чл. 55, ал. 1, т. 2, т. 3 и т. 4 от ЗУСЕФСУ по Програма „Конкурентоспособност и иновации в предприятията” 2021-2027.
Изпълнителят приема, че условията по членове в раздели III, IV, V, VI и раздел XIV от приложените Условия за изпълнение (Приложение №2), се отнасят и до него:
III Отговорност
Чл. 23. Управляващият орган не носи отговорност за вреди, нанесени на служителите и/или имуществото на Бенефициента по време на изпълнение на проекта или като последица от него. 

Чл. 24. 
Бенефициентът поема цялата отговорност към трети лица, в това число и отговорност за вреди от всякакъв характер, понесени от тези лица по време на изпълнение на проекта или като последица от него. Управляващият орган не носи отговорност, произтичаща от искове или жалби вследствие нарушение на нормативни изисквания от страна на Бенефициента, неговите служители или наети от него лица, или в резултат на нарушение на правата на трето лице.
Чл. 25. С оглед ограничаване на неблагоприятно въздействие върху околната среда и човешкото здраве и осигуряване спазването на разпоредбите на Закона за опазване на околната среда и Закона за биологичното разнообразие, при изпълнение на проекта Бенефициентът носи отговорността за съблюдаването на следните условия:
a) Проекти, попадащи в обхвата на приложенията от Закона за опазване на околната среда (ЗООС) или извън тях и попадащи под разпоредбите на чл. 31 от Закона за биологичното разнообразие (ЗБР) следва да преминат оценка на въздействието върху околната среда и за съвместимостта им с предмета и целите за опазване на защитените зони, както и да изпълнят препоръките, ако такива са предписани, при извършването на такива оценки.
б) При проекти, които ще се изпълняват в близост и в територии, подлежащи на здравна защита по смисъла на § 1, т. 3 от Наредбата за условията и реда за извършване на оценка на въздействието върху околната среда, Бенефициентите следва да предвидят необходимите мерки и да осигурят спазването им, при съблюдаване на всички законови изисквания за недопускане отделянето на наднормени вредности в жизнената среда.

в) Бенефициентът следва да осигури съобразяване на проекта със забраните и ограниченията, регламентирани в Наредба № 3 за условията и реда за проучване, проектиране, утвърждаване и експлоатация на санитарно-охранителните зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди, ако при изпълнението на проектите ще се засягат такива зони.

I. Конфликт на интереси и нередности

Чл. 26. Бенефициентът се задължава да не предприема действия, които могат да поставят собствените му интереси в конфликт с тези на Съюза по смисъла на чл. 61 от Регламент (ЕС) 2024/2509. Бенефициентът се задължава да взема подходящи мерки за предотвратяване на конфликт на интереси и за справяне със ситуации, които обективно могат да бъдат възприети като конфликт на интереси. В случай на възникнал такъв риск бенефициентът незабавно уведомява Управляващия орган. При изпълнение на Административния договор за предоставяне на безвъзмездна финансова помощ, бенефициентът няма право да сключва и изпълнява договори, ако по този начин е налице конфликт на интереси.
Чл. 27. Конфликт на интереси е налице, когато безпристрастното и обективно упражняване на функциите по Административния договор, на което и да е лице, е опорочено по причини, свързани със семейния и емоционалния живот, политическа или национална принадлежност, икономически интерес или всякакъв друг пряк или косвен личен интерес, съгласно чл. 61 от Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза (Финансовия регламент), както и по смисъла на Закона за противодействие на корупцията.

Чл. 28. (1) При подаден сигнал за нередност, проверката по него се извършва по реда, определен с нормативния акт по чл. 69, ал. 6 от ЗУСЕФСУ. Понятието за нередност е дефинирано в чл. 2, пар. 31 от Регламент (ЕС) № 2021/1060 и бенефициентът е запознат с него, съгласно подписаната от същия Декларация при кандидатстване – Приложение към Условията за кандидатстване.
(2) Бенефициентът може да подава сигнал за нередност при условията и по реда на разпоредбите на ЗУСЕФСУ.

Чл. 29. Бенефициентът се задължава да осигури спазване на всички изисквания, посочени в настоящия раздел. При установяване на нарушения на тези задължения, Управляващият орган ще извърши финансова корекция на основание чл. 70, ал. 1, т. 1 от ЗУСЕФСУ и/или може да прекрати едностранно сключения Административен договор за предоставяне на безвъзмездна помощ и да поиска възстановяване на средствата по договора.
II. Поверителност

Чл. 30. При спазване на разпоредбите на раздел XIV и раздел XV от настоящите Условия за изпълнение, Управляващият орган, лицата, упълномощени от него, Счетоводният орган и Бенефициентът се задължават да запазят поверителността на всички предоставени документи, информация или други материали, за периода по чл. 82 от Регламент (ЕС) 2021/1060. Европейската комисия и Европейската сметна палата имат право на достъп до всички документи, предоставени на лицата, посочени по-горе, като спазват същите изисквания за поверителност.

Чл. 31. 
При реализиране на своите правомощия Управляващият орган, упълномощените от него лица, Счетоводният орган, Бенефициентът и Европейската комисия спазват изискванията за защита на личните данни в съответствие с Регламент (ЕС) 2021/1060, Регламент (ЕС) 2016/679 и Регламент (ЕС) 2018/1725 на Европейския парламент и на Съвета.

III. Комуникация и видимост

Чл. 32. По време на изпълнението на проекта и след приключването му, Бенефициентът се задължава да уведомява обществеността за целта на изпълнявания от него проект и за подкрепата на проекта от Европейския фонд за регионално развитие чрез ПКИП. Предприетите за тази цел мерки трябва да са в съответствие с приложимите правила за информация и комуникация, предвидени в Приложение IX „Комуникация и видимост - членове 47, 49 и 50” от Регламент (ЕС) 2021/1060.

Неспазването на правилата за комуникация и видимост може да доведе до непризнаване на част или на цялата стойност на извършените по проекта разходи.
Чл. 33. При всички мерки за комуникация и видимост, предприемани от Бенефициента, се предоставя информация за подкрепата чрез поставяне на минимум един плакат с информация за проекта (поне размер А3) или еквивалентен електронен екран с информация за проекта, в който се споменава финансовата подкрепа от ЕС, на видно за обществеността място при спазване на изискванията на Регламент (ЕС) 2021/1060.
Чл. 34. Бенефициентът включва информацията по чл. 33 във всеки документ, свързан с изпълнението на проекта, който е насочен към обществеността или към лицата, имащи отношение към изпълнението на проекта, включително в сертификати за участие и други сертификати, при всякакви контакти със средствата за осведомяване, във всички обяви или публикации, свързани с проекта, както и на конференции и семинари.

Всеки документ на Бенефициента в горните случаи трябва да съдържа следното изявление: 

„Този документ е създаден с финансовата подкрепа на програма „Конкурентоспособност  и иновации в предприятията“ 2021-2027 г., съфинансирана от Европейския съюз чрез Европейския фонд за регионално развитие. Цялата отговорност за съдържанието на документа се носи от < наименование на Бенефициента > и при никакви обстоятелства не може да се приема, че този документ отразява официалното становище на Европейския съюз и Управляващия орган”.

Чл. 35. По време на изпълнението на проекта Бенефициентът информира обществеността за получената подкрепа, като включва на своя уебсайт, когато такъв съществува, и на сайтове в социални медии кратко описание на операцията, пропорционално на равнището на подкрепа, включително на нейните цели и резултатите от нея, и откроява финансовата подкрепа от Европейския съюз.

Чл. 36. Бенефициентът се съгласява Управляващият орган, националните одитиращи органи, Европейската комисия, Европейската служба за борба с измамите, Европейската сметна палата и външните одитори да публикуват неговото наименование и адрес, предназначението на отпуснатата безвъзмездна финансова помощ, максималния размер на помощта и съотношението на финансиране на допустимите разходи по проекта, съгласно предвиденото в Административния договор.

XIV Счетоводна отчетност

Чл. 66. Счетоводната документация, отразяваща изпълнението на проекта, следва да е в съответствие с изискванията на чл. 57, ал. 1, т. 6 от ЗУСЕФСУ. Документите трябва да се съхраняват на достъпно място и да са картотекирани.
Чл. 67. Когато Бенефициентът упражнява едновременно дейности в недопустимите сектори по Регламент (ЕС) № 2023/2831 на Комисията, Регламент (ЕС) № 2021/1060 на Европейския парламент и на Съвета или по Регламент (ЕС) № 2021/1058 на Европейския парламент и на Съвета от 24 юни 2021 година относно Европейския фонд за регионално развитие и относно Кохезионния фонд, и в допустимите сектори, посочени в Условията за кандидатстване по настоящата процедура, безвъзмездната помощ се предоставя само за дейностите в допустимите сектори, като Бенефициентът следва да води отделна счетоводна отчетност по отношение на разходите по проекта, която да гарантира отделяне на дейностите и разграничаване на разходите, така че дейностите в недопустимите сектори да не се ползват от безвъзмездната помощ, предоставена по настоящата процедура. Неизпълнение на посоченото ще доведе до възстановяване на помощта по реда на чл. 13 от АДПБФП.
Чл. 68. В случаите, когато Бенефициентът не е бюджетно предприятие и избраната по Административния договор схема на плащане включва авансово плащане, той се задължава да открие и поддържа отделна банкова сметка, като гарантира, че генерираните лихви по нея могат да бъдат проследени и доказани, както и че информацията по банковата сметка ще позволи лесното идентифициране и проследяване на разходите до и в счетоводните му системи. 

Настоящият договор се сключи в два еднакви екземпляра, от които един за ВЪЗЛОЖИТЕЛЯ и един за ИЗПЪЛНИТЕЛЯ.

Неразделна част от Договора са следните приложения:
Приложение 1: Оферта

Приложение 2: Условия за изпълнение към административни договори за предоставяне на безвъзмездна финансова помощ чрез опростен вариант на разходите съгласно посоченото в чл. 53, пар. 1, буква б), буква в) и буква г) от Регламент (ЕС) 2021/1060 и чл. 55, ал. 1, т. 2, т. 3 и т. 4 от ЗУСЕФСУ по Програма „Конкурентоспособност и иновации в предприятията” 2021-2027
За Възложителя: 




За Изпълнителя:

